Reconciliere de milioane. Miliardarii donează pentru inaugurarea lui Trump
Elon Musk a devenit un confident al lui Donald Trump. Dar nu este singurul miliardar care îl sprijină pe președintele ales al Statelor Unite. Mulți directori din Silicon Valley, dintre care unii au fost în conflict cu Donald Trump în timpul primei sale președinții, promit acum bani și sprijin pentru viitoarea administrație americană. Practic, o întoarcere la 180 de grade, care este interpretată acum ca un gest de conciliere.